钦定古今图书集成/明伦汇编/官常典/第564卷 > 耶律敌烈
## 钦定古今图书集成/明伦汇编/官常典/第564卷 > 耶律敌烈

按《辽史》本传：“敌烈，字撒懒，采访使吼五世孙。宽厚好
学，工文词。重熙末，补牌印郎君，兼知起居注。清宁元
年，稍迁同知永州事。禁盗有功，改北面林牙承旨。九
年，重元作乱，敌烈赴援，力战平之，遥授临海军节度
使。十年，徙武安州观察使。咸雍五年，累迁长宁宫使，
检括户部司乾州钱帛逋负，立出纳经画法，公私便”
之。大康四年，为南院大王。秩满，部民请留。同知南京
留守事。有疾，上命乘传赴阙，遣太医视之。迁上京。大
安中，改塌母城节度使。以疾致仕，加兼侍中，赐一品
俸。八年，卒。